Għaqda Mużikali Imperial Il-Madonna tal-Mellieħa Id-devozzjoni tal- Madonna tal-Mellieħa għandha għeruq qodma. Huwa Santwarju antik ta' xbieha mpittra fuq ħajt ta' għar ta' knisja troglodita. Hemm tradizzjoni li tgħid li l-Patrijiet Agostinjani kienu bdew jieħdu ħsieb din il-knisja, dan kien fis- seklu V. Dan is-Santwarju kien isarraf f'diversi pellegrinaġġi, saħansitra mill-barranin, fosthom kapijiet kbar bħar-Re Federiku III ta' Sqallija u r-Re Martin ta' Aragona, il-Kard. Chigi li wara sar il-Papa Alessandru VIII. Fis-sena 1990, il-Papa Ġwanni Pawlu II kien irrefera għalih bħala Santwarju qaddis kif ukoll fl-aħħar żjara li kien għamel f'Malta. Kien il-Kappillan Franġisk M. Magri li għamel talba lill- Isqof Pietru Pace biex din ix-xbieha tiġi — uffiċjalment inkurunata. Fis-sena 1895, il- Papa Ljun XIII ħareġ digriet biex il-Madonna tiġi inkurunata. Kien fl-24 ta' Settembru 1899, il-jum speċjali tal-inkurunazzjoni. Din ix-xbieha sar fuqha restawr minn Samwel Bugeja u waqt dan ix- xogħol instab li kien hemm oħra. Dan seħh f'Jannar 1973. F'din l-ikona jidhru b'mod ċar l-uċuh tal-Madonna u sew tal-Bambin li qed tħares lejn min qed jara x-xbieha. L-istil ta' dan ix-xogħol artistiku huwa Biżantin/Sqalli. Hemm tradizzjoni li tgħid li din il-Madonna kienet oriġinalment impittra minn San Luqa li kien il-kompann ma' San Pawl fin-Nawfraġju f'Malta fis-sena 60. Hemm tradizzjoni li l-ewwel saċerdoti li wżaw din il-knisja kienu Agostinjani, iżda ntemm dan minħabba l-attakki tal-pirati. Diversi żaru dan is- Santwarju devot fosthom ir-Re Federiku III ta' Sqallija fl-1373, ir-Re Martino ta' Aragona I fl-1408, ir-Re Alfonsu I fl-1432, il-Viċi Re L. Limenes fl- 1460 u fl-1990 Ġwanni Pawlu II, l-Isqof Balaguer, diversi Gran Mastri u Inkwiżituri. Fl-1994 kelli x-xorti nagħmel żjara fl-Art Mqaddsa. f'pellegrinaġġ immexxi mill-Patrijiet Franġiskani Minuri tat-Terra Santa u nista' ngħid li dan kien vjaġġ spiritwali u ta' tifkiriet sbieħ fejn Sidna Ġest twieled, għex u miet. F'din l-art qaddisa hemm ukoll tifkiriet tal-familja ta' Nazaret ta' Marija u Ġużeppi. Fosthom hemm ukoll magħrufa fl-arti s-Santwarji Marjani tad-dinja, naturalment u ma ninsa qatt nilmaħ is-Santwarju għażiż tal- Mellieħa mpitter fost l-oħrajn. Bosta kienu diversi turisti li saru jafu issa dwar dan is-Santwarju li qiegħed fil-gżira tagħna. Huwa għalhekk unur li s-Santwarju Marjan tal-Mellieħa huwa vuċi ta' Marija fost arti oħra tad-dinja u jirrappreżenta lil Malta. Kull min jidħol fil-kappella ta' taħt il-Knisja Parrokkjali għandu jibqa'immeraviljatbid-devozjoni lejn il-Madonna waqt li jara kwadri ta' ġrajjiet u grazzji li l-Madonna matul is-sekli għamlet magħna l- Maltin. Tifħir u Glorja lill-Madonna tal-Mellieħa. 7 MU ĠA 4 20AW